Han kan også ha bodd en stund i Roma. I mangel av kilder er det flere hypoteser om hans yrke og sosiale bakgrunn. Noen mener Martianus kom fra et bondemiljø og var autodidakt, andre at han tilhørte de øvre samfunnslag. Ut fra en noe uklar formulering har man sluttet at han var prokonsul i provinsen Africa. Hans tekster kan tyde på at han enten var jurist eller lærer i retorikk eller grammatikk. Som de fleste lærde på den tiden kunne han nok også gresk.